**Конспект за провеждане на изпит по**

„Международно правосъдие”

**I. Обща информация**

|  |  |
| --- | --- |
| Специалност | Право |
| Форма на обучение | Редовно обучение |
| Вид на дисциплината | Избираема |
| Водещ преподавател | Проф. д.ю.н. Цветана Каменова |
| Продължителност на учебния курс | 30 часа |
| Аудиторна заетост | 30 часа |
| Оценяване по време на учебния курс (текущо оценяване)\* | не |
| Наличие на условия за допускане до изпит на редовната изпитна сесия\*\* | Посещаване на повече от 50% |
| Брой часове за самостоятелна подготовка | 50 часа |

**II. Тематично съдържание на учебния курс**

1. Възникване на международния арбитраж като способ за разрешаване на спорове. Развитие на арбитража през 20 век.
2. Видове арбитраж: задължителен и факултативен, институционален и ад хок.
3. Арбитражно споразумение. Формиране и състав на арбитража. Процедура.
4. Изпълнение на арбитражно решение.
5. Постоянен арбитражен съд в Хага.
6. Международно правосъдие при Обществото на народите – Постоянен съд за международно правосъдие.
7. Международен съд на ООН – правно положение в системата на ООН. Създаване. Избор на съдии.
8. Юрисдикция на Международния съд на ООН: договорна, задължителна.
9. Приложимо право при разглеждане на дела от Международния съд. Фази на производство – писмена и устна. Съдебни решения.
10. Съвещателни мнения на Международния съд.
11. Международен трибунал по морско право – учредяване. Състав. Избор на съдии.
12. Юрисдикция на Трибунала по морско право.
13. Международни наказателни съдилища – възникване. Нюрнбергски трибунал. Токийски трибунал.
14. Международен трибунал за бивша Югославия – създаване, структура. Резултати от дейността му.
15. Международен наказателен трибунал за Руанда – създаване, структура. Резултати от дейността му.
16. Смесени международни наказателни съдилища: Сиера Леоне, Камбоджа, Ливан.
17. Създаване на международния наказателен съд. Избор на съдии. Римски статут.
18. Геноцид. Престъпления против човечеството. Военни престъпления.
19. Изпълнение на наказанията, наложени от международни наказателни съдилища.

**2016 г.**

**Литература:**

* М. Ганев, Ал. Драгиев, А. Додов, Ал. Янков, Диана Ковачева в „Съвременното международно правораздаване“ Том I издание на Института по международно право и на Института по европейско право. София 2012.
* Каменова, Цветана. Постоянният арбитражен съд в Хага. Сп. „Правна мисъл“, №2/2004г.
* Д. Михайлов. Международно наказателно право. С., Сиела 2003г.
* Диана Ковачева, Създаването на Международния наказателен съд – нов етап в развитието на международното право. Сп. „Правна мисъл“, №1/2001г.
* Диана Ковачева. Юрисдикцията на Международния наказателен съд – проблеми и решения. Сп. „Правна мисъл“, №1/2002г.
* КАМЕНОВА, Цветана. За международноправното задължение за сътрудничество на държавите с международните съдилища ad hoc. – В: Научни трудове на Института за правни науки. Том III(2006). Актуални правни проблеми. София, ИПН, 2007.
* КАМЕНОВА, Цветана. Установяване на фактите в Решението на Международния съд на Организацията на Обединените Нации от 26 февруари 2007г. – позоваване на решения на друг международен съд. – „Правна мисъл“, 2008, №1, с. 65-74.

**III. Материали за самостоятелна подготовка**

**Сайтовете на международните съдилища и трибунали и съдържащата се в тях информация.**

**IV. Изпитване и оценяване**

1. **Текущооценяване**

**Не се предвижда текущо оценяване**

**2. Условия за допускане до изпит на редовната сесия**

**Посетени повече от 50% от лекционния курс**

**3. Форма и процедура на изпита**

**Изпитът се провежда в писмена форма**

**4. Критерии за оценяване**

**Оценяват се:**

* **познаването на нормативните актове, уреждащи структурата и функционирането на органите, натоварени с разглеждане на спорове между държави от международните институции, натоварени с юрисдикционни функции: международен арбитраж, Международен съд на ООН;**
* **познаването на Римския статут на Международния наказателан съд;**
* **познанията относно функционирането на международните трибунали, създадени въз основа на глава Седма от Устава на ООН;**
* **познанията относно функционирането на Международния трибунал по морско право;**
* **знанията относно функционирането на смесените международни съдилища.**

**5. Особени изисквания**

Изискване за посещаване на повече от 50% от лекциите.

Изискване за самостоятелна работа на студентите по предварително зададени теми.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.